145 шықәса раҧхьа диит аҧсуа литература ашьаҭаркҩы, апоет, апрозаик, аҵарауаҩ ду, аҭоурыхҭҵааҩы, аетнограф, афольклорист, алингвист Дырмит Гәлиа.
Аграртә политикеи аԥсабаратә малқәеи аекологиеи рзы Жәлар реизара аилак ахантәаҩы Асҭамыр Ҭарба арадио Sputnik Аԥсны аефир аҿы ахҳәаа азыҟаиҵеит Жәлар реизараҿы излацәажәоз анефт азҵаара.
Хәажәкыра 5 рзы Кремльтәи ахан асценаҿ имҩаԥысраны иҟоуп ҭаацәада инхаз ахәыҷқәа рзы еиҿкаау жәларбжьаратәи апроект "Ты супер!" асезон ҿыц агәыҳалалратә концерт ала ахацыркра.
"Аԥсны. Аҭоурых, акультура, иахьатәи амш" ҳәа хьӡыс измоу ацәыргақәҵа ду аусура иалагеит Маиҟәаԥ ақалақь аҿы. Раԥхьаӡакәны иӡыргоу ари апроект ду амҩаԥысшьеи аҷыдарақәеи ртәы арадио Sputnik Аԥсны аефир аҿы еиҭалҳәеит Аԥсны Акультура аминистр Ельвира Арсалиаԥҳа.
Аԥсны Жәлар Реизара 2012 шықәса рзы автомашьынақәа рсаркьақәа рырлашьцаразы азин ааныркылеит.
Ахәаша, жәабран 22 рзы имҩаԥысит Аԥсны Жәлар реизара - Апарламент аилатәара.
Аԥсны иҟоу урыстәылатәи арратә база аррамаҵзурауаа разыҟаҵара аилкааразы имҩаԥыргеит агәаҭарақәа. Ауснагӡатә иалахәын зықьҩык инарзынаԥшуа аррамаҵзурауаа.
Аҳәынҭқарратә мазареи ахатәтәреи рзы аилак ахантәаҩы Вахтанг Ԥиԥиа арадио Sputnik Аԥсны аефир аҿы иҳәеит афымцалашаратә генераторқәа рҭыжьразы азауад аартра иаҳнаҭо алшарақәа ртәы.
Иуникалтәу афымцатә хархәагақәа рзауад аргылара иалацәажәеит жәабран 22 рзы Sputnik аҿы имҩаԥысуаз апресс-конференциаҿы.
Жәабран 20 инаркны Аԥсны иахьаҵанкуа зегьы афымцалашара дырцәалоит асааҭ 11:00 инаркны 14:00 рҟынӡа.